КОМИСИЈА ЗА РАЧУНОВОДСТВО И РЕВИЗИЈУ

БОСНЕ И ХЕРЦЕГОВИНЕ

ИСПИТ ЗА СТИЦАЊЕ ПРОФЕСИОНАЛНОГ ЗВАЊА

**СЕРТИФИКОВАНИ РАЧУНОВОЂА**

(ИСПИТНИ ТЕРМИН: ЈУНИ 2014. ГОДИНЕ)

ПРЕДМЕТ 7:

**ФИНАНСИЈСКО ИЗВЈЕШТАВАЊЕ 2**

**И - ТЕСТ ПИТАЊА**

1. **У условима постојања тренда смањења набавних цијена залиха материјала до највишег износа бруто финансијског резултата у периоду довешће примјена:**
   1. ФИФО методе
   2. ЛИФО методе
   3. методе пондерисане просјечне цијене
   4. методе специфичне идентификације
2. **У складу са МРС 41 – Пољопривреда, залихе пољопривредних производа се у првом билансу стања формираном након њихове жетве – убирања исказују у висини њихове:**
   1. фер вриједности
   2. цијене коштања
   3. цијене коштања или нето продајне вриједности, у зависности од тога која је нижа
   4. продајне вриједности
3. **Према МСФИ 5, категорији сталних средстава намијењених продаји и отуђењу, поред осталих, припада и свако стално средство:**
   1. које више не доприноси притицању економских користи у правно лице,
   2. које је у потпуности амортизовано, без обзира да ли се налази у употреби или не
   3. које управа намјерава да прода у периоду до наредног датума биланса стања
   4. које је повучено из редовне употребе са доказивом намјером и способношћу управе да га прода у краткорочном периоду
4. **Иницијална вриједност опреме закупљене кроз систем финансијског лизинга једнака је:**
   1. фер вриједности опреме или садашњој вриједности минималних мјесечних плаћања за закуп, у зависности од тога која од тих вриједности је нижа
   2. фер вриједности опреме, уколико је она већа од њене набавне вриједности
   3. нето фактурној вриједности опреме, увећаној за зависне трошкове набавке
   4. нето фактурној вриједности опреме, увећаној за зависне трошкове набавке и порез на додату вриједност исказан на фактури добављача
5. **Рачуноводствене политике обухватају:**
   1. технике процјене износа исправке вриједности потраживања од купаца
   2. методе амортизације нематеријалне имовине
   3. методе процјене фер вриједности биолошке имовине
   4. методе утврђивања набавне вриједности – цијене коштања залиха
6. **Рачуноводствене процјене обухватају методе:**
   1. израчунавања нето продајне вриједности залиха
   2. амортизације сталне материјалне имовине
   3. обрачуна набавне вриједности – цијене коштања реализованих залиха
   4. дисконтовања дугорочних резервисања
7. **Приходовни принцип признавања државних донација према МРС 20 подразумијева признавање прихода од донација:**
   1. у тренутку стицања права на донацију или пријема дониране ствари, у зависности од тога шта се деси раније
   2. у тренутку пријема готовине, уколико се ради о донацији у облику новца
   3. на систематској основи, паралелно са настанком трошкова који одражавају утрошак дониране ствари
   4. по истеку периода у коме су донирана новчана средства потрошена у цјелости
8. **Према МРС 11, уговори о изградњи могу се појавити у облику:**
   1. уговора о набавци роба и услуга
   2. комбинованих уговора
   3. уговора о градњи непокретности
   4. уговора са фиксном цијеном
9. **Интерно генерисани гоодwилл се:**
   1. никад не билансира
   2. увијек билансира
   3. билансира и амортизује у периоду који није дужи од 10 година
   4. билансира и не амортизује, али се редовно тестира на обезврјеђење
10. **У складу са МРС 2, у трошкове конверзије, поред осталих, укључују се:**
    1. трошкови превоза готових производа до складишта купца
    2. посебни појединачни трошкови производње
    3. сви општи трошкови производње
    4. трошкови помоћног материјала
11. **Што чини информацију релевантном према Оквиру за састављање и презентирање финанцијских извјештаја:**
    1. неутралност
    2. опрезност
    3. вриједност предвиђања и потврђивања
    4. све горе наведени
12. **Основице за мјерење елемената финанцијских извјештаја према Оквиру за састављање и презентирање финанцијских извјештаја могу бити:**
    1. повијесни трошак
    2. текући трошак
    3. продајна вриједност
    4. садашња вриједност
    5. све горе наведено
13. **Примјери новчаних токова од пословних активности су:**
    1. новчани примици од тантијема, накнада, провизија и других прихода
    2. новчани примици од продаје некретнина
    3. новчане исплате корисника лизинга на име смањења неизмирене обвезе која се односи на финанцијски лизинг
    4. новчане исплате или поврати пореза на добит
14. **Примјери новчаних токова од финанцијских активности су:**
    1. новчани примици од продаје инструмената дионичког капитала и дужничких инструмената других правних особа (осим примитака темељем инструмената који се сматрају новчаним еквивалентима или се држе за пословне или трговачке сврхе)
    2. новчани примици и новчане исплате од осигуравајућег субјекта за премије и одштетне захтјеве, ануитете и друге користи од полице осигурања
    3. новчане исплате власницима за стјецање или искуп дионица субјекта
    4. новчане отплате најмопримца (корисника лизинга) за смањење неподмирене обвезе која се односи на финанцијски најам (лизинг)
15. **Одгођена порезна средства су износи пореза на добит надокнадиви у будућим раздобљима а односе се на:**
    1. одбитне привремене разлике
    2. неискориштене порезне губитке пренијете унапријед
    3. пренијете унапријед неискориштене порезне кредите (олакшице)
    4. све горе наведено
    5. ништа од горе наведеног
16. **Потенцијална (непредвиђена) обвеза је:**
    1. могућа обвеза која произлази из прошлих догађаја и чије ће се постојање потврдити само настанком или изостанком једног или више неизвјесних будућих дога­ђаја на које субјект не може у цијелости утјецати
    2. садашња обвеза која произлази из прошлих догађаја, али није призната будући да није вјеројатно да ће подмирење обвезе захтијевати одљев ресурса који утјелов­љују економске користи или износ обвезе није могуће измјерити с довољно поузданости
    3. обвеза која произлази из неких активности субјекта при чему је субјект назначио, темељем прошле праксе, објављених политика или довољно одређеном садашњом изјавом, другим странама да ће преузети одређене одговорности
    4. обвеза која произлази из неких активности субјекта услијед чега су створена, код тих других страна, оправдана очекивања да ће те одговорности испунити
    5. ништа од наведеног
17. **Кад се примјењује пропорционални обрачун амортизације, амортизација представља:**
    1. фиксни трошак на годишњој разини
    2. фиксни трошак по јединици производа
    3. варијабилни трошак по јединици производа
    4. фиксни трошак по јединици производа
18. **Који критерији требају бити испуњени да би неко средство било класифицирано као стално (нетекуће) средство:**
    1. очекује се да ће се реализирати, или се држи ради продаје или потрошње, тијеком нормалног пословног циклуса правне особе
    2. држи се првенствено у циљу трговања
    3. очекује се да ће се реализирати у оквиру 12 мјесеци након датума биланса
    4. ако се ради о новцу или новчаном еквиваленту (дефинираном у МСФИ 7) осим ако је ограничена његова размјена или кориштење за подмирење обвезе, за најмање 12 мјесеци након датума биланса
    5. само ако су испуњени сви критерији горе наведени под а) до д)
    6. ако је испуњен било који од критерија горе наведених под а) до д)
19. **Заокружите точне тврдње:**
    1. у увјетима раста цијена залиха примјеном ФИФО методе подузеће ће исказати мању нето добит него што би то било примјеном методе просјечних цијена
    2. у увјетима раста цијена залиха примјеном ФИФО методе подузеће ће исказати већу нето добит него што би то било примјеном методе просјечних цијена
    3. у увјетима пада цијена залиха примјеном ФИФО методе подузеће ће исказати већу нето добит него што би то било примјеном методе ЛИФО и просјечних цијена
    4. у увјетима пада цијена залиха примјеном ФИФО методе подузеће ће исказати мању нето добит него што би то било примјеном методе просјечних цијена
20. **Коефицијент обрта потраживања израчунава се као:**
    1. нето продаја / просјечна потраживања од купаца
    2. просјечна потраживања од купаца / нето продаја
    3. нето продаја – просјечна потраживања од купаца
    4. просјечна потраживања од купаца – нето продаја

**ИИ - ЗАДАЦИ**

**Задатак 1:**

На основу сљедећих информација:

|  |  |
| --- | --- |
| Нето добитак у периоду | 1,000.000 |
| Трошкови амортизације | 20.000 |
| Почетно стање потраживања од купаца | 100.000 |
| Крајње стање потраживања од купаца | 120.000 |
| Почетно стање обавеза према добављачима | 100.000 |
| Крајње стање обавеза према добављачима | 110.000 |
| Почетно стање на рачунима залиха | 200.000 |
| Крајње стање на рачунима залиха | 210.000 |
| Расходи од усклађивања вриједности сталне имовине | 20.000 |
| Вишкови алата и инвентара | 2.000 |
| Почетно стање обавеза за камате | 10.000 |
| Крајње стање обавеза за камате | 15.000 |
| Расходи камата у периоду | 50.000 |
| Почетно стање обавеза за бруто зараде | 20.000 |
| Крајње стање обавеза за бруто зараде | 10.000 |
| Расходи бруто зарада у периоду | 50.000 |
| Номинална вриједност акција емитованих у периоду | 100.000 |
| Емисиона премија | 10.000 |
| Почетно стање обавеза за дивиденде | 20.000 |
| Крајње стање обавеза за дивиденде | 30.000 |
| Дивиденде објављене у периоду | 50.000 |

а) израчунати нето новчани ток из пословних активности примјеном индиректне методе квантификације токова готовине

(15 бодова)

б) израчунати укупан нето новчани ток у периоду и објаснити основне разлике између директне и индиректне методе квантификације токова готовине

(15 бодова)

**Рјешење:**

а) Нето новчани ток из пословних активности = 1,000.000 + 20.000 (амортизација) + 20.000 (расходи од усклађивања вриједности сталне имовине) – 2.000 (вишкови) + 50.000 (расходи камата) – 20.000 (промјена салда потраживања од купаца) + 10.000 (промјена салда обавеза према добављачима) – 10.000 (промјена салда залиха) – 10.000 (промјена салда обавеза за бруто зараде) = **1,058.000**

б) Укупан нето новчани ток у периоду = 1,058.000 + 5.000 (промјена салда обавеза за камате) + 110.000 (емитоване акције) – 40.000 (исплаћене дивиденде) = **1,133.000**

- Директна и индиректна метода квантификације токова готовине разликују се само у домену квантификације токова готовине из пословних активности. У случају примјене директне методе, квантификују се основне категорије бруто прилива и бруто одлива готовине из пословних активности, за разлику од индиректне методе, када се нето финансијски резултат у периоду прерачунава на нето новчани ток из пословних активности (елиминише се утицај пословних расхода и прихода обрачунског карактера, као и расхода и прихода повезаних са инвестиционим и финансијским активностима, а врши се и корекција по основу ефеката промјене крајњих у односу на почетна стања потраживања од купаца, обавеза према добављачима, залиха и других релевантних билансних позиција, повезаних за пословним активностима у периоду).

**Задатак 2:**

Друштво посједује грађевинско земљиште које је почетно исказано по набавној вриједности од 1.000.000 КМ. Земљиште је накнадно ревалоризирано, те потом продано.

**Од Вас се тражи да обавите одређена књижења** (на Т-контима), **прикажете обрачуне/извјештаје** (у скраћеним облицима), те **опишете рачуноводствене поступке** (т. 5).

1. На датум извјештаја о финанцијском положају земљиште је ревалоризирано на фер вриједност од 1.400.000,00 КМ. **Прокњижити ревалоризацију земљишта** (укључиво и одгођену порезну обвезу – 10%), те **израчунати** (и приказати) **осталу свеобухватну добит.**
2. Након ревалоризације земљиште је продано за износ од 1.400.000,00 КМ. **Искњижити земљиште** из пословних књига подузећа.
3. **Обрачунати порез на добит** (10%) **у порезном билансу** ако добит пословне године прије пореза износи 700.000,00 КМ.
4. **Прокњижити порез на добит, реализиране ревалоризацијске резерве** (и одгођени порез) и **обрачун резултата до нето добити текуће године**.
5. Узимајући у обзир одредбе ревидираног МРС-а 1 и СИЦ-а 21, **појасните** рачуноводствени обухват продаје ревалоризиране дуготрајне имовине која се не амортизира у случајевима:
6. ако се та имовина прода испод књиговодствене вриједности (која је била прије ревалоризације) и
7. ако се та имовина прода по цијени која прекорачује ревалоризирану вриједност не-амортизирајуће имовине.

**Рјешење:**

1. **Ревалоризација земљишта и приказ остале свеобухватне добити** (5 бодова)

|  |  |  |  |  |  |  |
| --- | --- | --- | --- | --- | --- | --- |
|  | Грађевинско земљиште | |  | Ревалоризацијске резерве | |  |
|  | (Со) 1.000.000,00 |  |  |  | **360.000,00 (1)** |  |
|  |  |  |  |  |  |  |
|  |  |  |  |  |  |  |
|  | Ревалоризација земљишта | |  | Одгођена порезна обвеза | |  |
|  | **(1) 400.000,00** |  |  |  | **40.000,00 (1)** |  |
|  |  |  |  |  |  |  |
|  |  |  |  |  |  |  |

**Остала свеобухватна добит**

|  |  |  |  |
| --- | --- | --- | --- |
| Ревалоризацијски добитак |  | 400.000 |  |
| Порез на добит |  | (40.000) |  |
| Остала свеобухватна добит послије пореза |  | 360.000 |  |

1. **Продаја земљишта** (3 бода)

|  |  |  |  |  |  |  |
| --- | --- | --- | --- | --- | --- | --- |
|  | Грађевинско земљиште | |  | Ревалоризацијске резерве | |  |
|  | (Со) 1.000.000,00 | **1.000.000,00 (2)** |  |  | 360.000,00 (Со) |  |
|  |  |  |  |  |  |  |
|  |  |  |  |  |  |  |
|  | Ревалоризација земљишта | |  | Одгођена порезна обвеза | |  |
|  | (Со) 400.000,00 | **400.000,00 (2)** |  |  | 40.000,00 (Со) |  |
|  |  |  |  |  |  |  |
|  |  |  |  |  |  |  |
|  | Купци некретнина | |  |  | |  |
|  | **(2) 1.400.000,00** |  |  |  |  |  |
|  |  |  |  |  |  |  |
|  |  |  |  |  |  |  |

1. **Обрачун пореза на добит** (3 бода)

**Порезни биланс**

|  |  |  |  |
| --- | --- | --- | --- |
| Добит прије пореза |  | 700.000 |  |
| Капитални добици (добит од реализиране ревалоризације) |  | 400.000 |  |
| Основица пореза на добит |  | 1.100.000 |  |
| ПОРЕЗ НА ДОБИТ (10%) |  | **110.000** |  |

1. **Књижење пореза на добит, пријеноса резерви, укидања одгођене порезне обвезе и обрачуна резултата** (9 бодова)

|  |  |  |  |  |  |  |
| --- | --- | --- | --- | --- | --- | --- |
|  | ***Обрачун резултата*** | |  | ***Обвезе и капитал*** | |  |
|  | Добит прије пореза | |  | Текућа обвеза пореза на добит | |  |
|  | **(5) 700.000,00** | 700.000,00 (**X**) |  |  | **110.000,00 (3)** |  |
|  |  |  |  |  |  |  |
|  |  |  |  |  |  |  |
|  | Порез на добит | |  | Одгођена порезна обвеза | |  |
|  | **(3) 110.000,00** | **70.000,00 (5)** |  | **(4б) 40.000,00** | 40.000,00 (Со) |  |
|  | **(4б) –40.000,00** |  |  |  |  |  |
|  |  |  |  |  |  |  |
|  |  | |  | Ревалоризацијске резерве | |  |
|  | **Извјештај о добити** | |  | **(4а) 360.000,00** | 360.000,00 (Со) |  |
|  | **Добит прије пореза** | **700.000** |  |  |  |  |
|  |  |  |  |
|  | **Порез на добит** | **70.000** |  | Задржана (акумулирана) добит | |  |
|  | **Нето добит** | **630.000** |  |  | **360.000,00 (4а)** |  |
|  |  |  |  |  |  |  |
|  |  |  |  |  |  |  |
|  |  | |  | Добит финансијске године (нето добит) | |  |
|  |  |  |  |  | **630.000,00 (5)** |  |
|  |  |  |  |  |  |  |
|  |  |  |  |  |  |  |

1. **Рачуноводствени обухват продаје ревалоризиране дуготрајне имовине која се не амортизира** (10 бодова)
2. Ако се ревалоризирана дуготрајна имовина која се не амортизира прода испод књиговодствене вриједности која је била прије ревалоризације, читав ревалоризацијски вишак се поништава и уклања из капитала (ревалоризацијских резерви) и одгођених порезних обвеза а стварни губитак се признаје у добит или губитак раздобља.
3. Ако се ревалоризирана дуготрајна имовина која се не амортизира прода по цијени која прекорачује њену ревалоризирану вриједност, ревалоризацијски вишак умањен за порез на добит преноси се изравно у задржану (акумулирану) добит а дио цијене који прекорачује ревалоризирану вриједност признаје се у добитак раздобља због тога што није био приказан у капиталу.